EkBass/fiwiki-20250220-pages-articles huggingface dataset:
Kristillisten koulujen ja päiväkotien liitto

Kristillisten koulujen ja päiväkotien liitto on suomalainen kristillisten koulujen ja päiväkotien yhteistyöjärjestö, jonka pyrkimyksenä on kristillisten koulujen ja päiväkotien toimintaedellytysten edistäminen. Liiton tehtäviin kuuluvat perustamisneuvonta, kehittämishankkeet, koulutusten järjestäminen sekä koulujen ja päiväkotien asemasta neuvotteleminen. Liiton pyrkimyksenä on, että Suomessa toimii kattava kristilliseen maailmankatsomukseen perustuva päiväkotien, peruskoulujen ja oppilaitosten verkosto. Liiton puheenjohtajana toimii Jukka Sipilä. == Jäsenet == === Koulut === Liiton jäseniä ovat seuraavat koulut: * Helsingin kristillinen koulu, Helsinki * Suur-Helsingin kristillinen koulu, Helsinki * Keski-Uudenmaan kristillinen koulu, Järvenpää * Jyväskylän kristillinen koulu, Jyväskylä * Suomen kristillinen yhteiskoulu, Kaarina * Kuopion kristillinen yhtenäiskoulu, Kuopio * Lahden kristillinen koulu, Lahti * Lappeenrannan kristillinen koulu, Lappeenranta * Siikasalmen kristillinen koulu, Liperi * Oulun kristillinen koulu, Oulu * Porin kristillinen koulu, Pori * Rovaniemen kristillinen koulu, Rovaniemi * Karkun opiston lukio, Sastamala * Tampereen kristillinen koulu, Tampere * Vaasan kristillinen koulu, Vaasa * Kopun kristillinen koulu, Vihti === Päiväkodit === * Päiväkoti Esikko, Espoo * Päiväkoti Aarteet, Espoo * Päiväkoti Agape, Helsinki * Päiväkoti Pursi, Helsinki * Päiväkoti Tilkkutäkki, Joensuu * Päiväkoti Riemu, Joensuu * Päiväkoti Arkkiparkki, Jyväskylä * Päiväkoti Petra, Järvenpää * Päiväkoti Taimitarha, Kankaanpää * Ryhmis Oliivipuu, Kokkola * Pelastusarmeijan päiväkoti Merimaja, Kotka * Päiväkoti Timantti, Kuopio * Päiväkoti Ilo, Lahti * Päiväkoti Pääskynpesä, Lahti * Päiväkoti Omenapuu, Lappeenranta * Päiväkoti Eväsreppu, Oulu * Päiväkoti Laululintu, Oulu * Päiväkoti Toivo, Oulu * Päiväkoti Verso, Oulu * Porin kristillinen päiväkoti Ankkuri, Pori * Porvoo English Playschool, Porvoo * Päiväkoti Ninnikka, Rovaniemi * Taidepäiväkoti Tähti, Savonlinna * Päiväkoti Suvikello, Seinäjoki * Kullannuppu, Tampere * Päiväkoti Pikkupursi, Tampere * Turun kristillinen päivähoitoyksikkö Karitsa, Turku * Päiväkoti Lyhty, Vaasa == Lähteet == Luokka:Suomalaiset koulutusjärjestöt Luokka:Suomalaiset kristilliset järjestöt
Arto Hyvärinen

Arto Hyvärinen (s. 15. heinäkuuta 1958) on suomalainen jalkapalloilija, joka voitti Kuopion Pallotovereissa 1978 SM-hopeaa.Helsingin Sanomat 2.10.1978 s. 26-27 Kyse on Kuopion Pallotovereista, jonka lyhenne tuolloinkin oli KPT Hyvärinen kuuluu vuonna 1973 perustetun I divisioonan (myöhemmiltä nimiltään Ykkönen ja Ykkösliiga) kaikkien aikojen maalipörssin kymmenen kärkeen 79 tehdyllä maalilla. Hän edusti Kuopion Pallotoverien eli Koparien lisäksi Kuopion Eloa. ==Lähteet== Luokka:Suomalaiset jalkapalloilijat Luokka:Vuonna 1958 syntyneet Luokka:Elävät henkilöt
Luterilainen Siilas-seurakunta

Luterilainen Siilas-seurakunta on Suomen evankelisluterilaisen lähetyshiippakunnan seurakunta Kotkassa. Seurakunta perustettiin vuonna 2019. Seurakunnan taustalla oli Lähetyshiippakunnan vuodesta 2013 Kotkassa aloittama toiminta. Seurakunnan järjestäytyminen tapahtui 31. maaliskuuta 2019. Messujen lisäksi seurakunta järjestää raamattupiirejä ja raamattuluentoja. == Lähteet == Luokka:Suomen evankelisluterilainen lähetyshiippakunta Luokka:Kotkan seurakunnat
Kristina Winberg

Kristina Winberg (s. 27. toukokuuta 1965) on ruotsalainen ruotsidemokraattien poliitikko. Hän on ollut Euroopan parlamentin jäsen vuosina 2014–2019. Winberg oli ruotsidemokraattien ehdokkaana myös vuoden 2019 vaaleissa, mutta puolue perui hänen ehdokkuutensa vain viikkoa ennen vaalipäivää. Syyksi ilmoitettiin epälojaalisuus ja huono käytös puoluetta kohtaan. Mediaan oli hieman aiemmin vuotanut Winbergin puolitoista vuotta aiemmin nauhoittama keskustelu, jolla hänen kanssaan keskusteleva nainen kertoi puolueen kärkiehdokkaan Peter Lundgrenin kourineen häntä hotellihuoneessa puoluetapahtuman yhteydessä. Winberg kielsi antaneensa nauhoitetta medialle ja kertoi sen kadonneen edellisenä vuonna varastetun kännykän mukana. ==Lähteet== ==Aiheesta muualla== * Kristina Winberg Ruotsin valtiopäivien verkkosivuilla * Luokka:Ruotsidemokraattien poliitikot Luokka:Ruotsalaiset europarlamentaarikot Luokka:Vuonna 1965 syntyneet Luokka:Elävät henkilöt
Ryöstöelokuva

Ryöstöelokuva on rikoselokuvan alalaji, joka keskittyy merkittävän ryöstön suunnitteluun, toteutukseen ja jälkiseurauksiin. == Esimerkkejä ryöstöelokuvista == * Asfalttiviidakko (1950) * Rififi (1955) * Peli on menetetty (1956) * Punainen ympyrä (1970) * Pakotie (1972) * Hikinen iltapäivä (1975) * Suurkaupungin hait (1981) * Reservoir Dogs (1992) * Heat – ajojahti (1995) * Ocean's Eleven (2001) * The Town (2010) * Inception (2010) * Baby Driver (2017) * D&D;: Honor Among Thieves (2023) ==Lähteet== Luokka:Elokuvalajityypit
Trident Studios

Trident Studios oli Lontoon Sohossa sijainnut äänitysstudio, joka avattiin vuonna 1968. Studiossa levyttivät muun muassa The Beatles, David Bowie, Elton John, Queen, Genesis, Black Sabbath ja Marc Bolan. Ensimmäinen Trident- studiossa äänitetty menestyskappale oli maaliskuussa 1968 nauhoitettu Manfred Mann -yhtyeen ”My Name Is Jack”. Trident oli Britannian ensimmäinen studio, jossa oli 8-raitanauhuri, minkä vuoksi Beatles äänitti siellä samana vuonna singlensä ”Hey Jude”. Myös moni David Bowien albumi nauhoitettiin Tridentissä, muun muassa The Rise and Fall of Ziggy Stardust and the Spiders from Mars. Musiikin äänittäminen studiossa päättyi 1980-luvun puolivälissä. == Lähteet == Luokka:Brittiläiset musiikkistudiot Luokka:Lontoon kulttuuri Luokka:Soho (Lontoo)
Nepal paralympialaisissa

Nepal on osallistunut vuodesta 2004 lähtien kesäparalympialaisiin. Mitalisijoja maa ei ole vielä saavuttanut. Talviparalympialaisissa ei ole ollut yhtään urheilijaa Nepalista. Nepalin ensimmäinen urheilija kesäparalympialaisissa oli Nirmala Gyawali, joka osallistui naisten F12-luokassa kuulantyöntöön. == Lähteet == Luokka:Nepal paralympialaisissa
LMDh

LMDh (Le Mans Daytona h) on urheilullinen prototyyppikilpa-auto, joka kilpailee Le Mans Hypercar -kilpailijoiden kanssa IMSA SportsCar Championshipin Grand Touring Prototype (GTP) -luokassa vuodesta 2023. Se kilpailee myös FIA World Endurance Championshipin Hypercar-luokassa. Kansainvälinen moottoriurheiluliitto (IMSA) ja Automobile Club de l'Ouest (ACO) loivat LMDh-säännöt yhdessä. Autot toimivat Daytona Prototype International (DPi) -luokan seuraajina hyödyntäen säännöksiä, joista oli tarkoitus tulla seuraavan sukupolven Daytona Prototype International -sääntö, joka on lähentynyt Le Mans Hypercar -sääntöihin. FIA:n maailman moottoriurheiluneuvosto oli sallinut LMDh-autojen osallistua vuoden 2022 WEC- kauteen kisakohtaisesti, "varmistaakseen saumattoman käyttöönoton" vuonna 2023, mutta yksikään LMDh-auto ei osallistunut kilpailuihin kaudella 2022, ja he itse asiassa aloittaisivat kilpailun kaudella 2023. Yksityistallin kertomuksen mukaan LMDh auto (Porsche LMDh) maksaa noin 2,5 miljoonaa euroa, jonka päälle tulevat käyttökustannukset ovat noin 6-8 miljoonaa euroa vuodessa. Vuonna 2021 ennakkoarvio yhden auton hinnasta oli 1,5 miljoonaa dollaria, josta hybridijärjestelmä olisi 300 tuhatta euroa ja runko 345 tuhatta euroa. ==Vahvistetut valmistajat== Valmistaja Malli Kuva Runko Debyytti Lähde Acura ARX-06 Oreca 2023 BMW M Hybrid V8 Dallara 2023 Cadillac V-Series.R Dallara 2023 Porsche 963 Multimatic 2023 Alpine A424 Oreca 2024 Lamborghini SC63 Ligier 2024 Genesis GMR-001 Oreca 2026 Ford 2027 == Katso myös == * Le Mans Hypercar == Lähteet == Luokka:Kilpa-autoluokat
Joan Steitz

Joan Steitz (os. Argertsinger, s. 26. tammikuuta 1941 Minneapolis) on Yalen yliopiston professori molekylaarisessa biofysiikassa ja biokemiassa. Hän on tunnettu uraauurtavasta työstä RNA-tutkimuksessa. Hän on saanut muun muassa Lasker–Koshlandin palkinnon ja Wolfin palkinnon RNA-tutkimuksesta. == Lähteet == Luokka:Yhdysvaltalaiset biokemistit Luokka:Vuonna 1941 syntyneet Luokka:Elävät henkilöt
Tes Schouten

Tes Schouten (s. 31. joulukuuta 2000) on alankomaalainen uimari. Hän on 200 metrin rintauinnin maailmanmestari ja olympiamitalisti vuodelta 2024. Schouten saavutti nuorten Euroopan-mestaruuskilpailuissa hopeaa 4 × 100 metrin sekauintiviestissä vuonna 2015 ja 100 metrin rintauinnissa vuonna 2017. Hän osallistui aikuisten arvokilpailuihin ensimmäisen kerran Glasgow'n pitkän radan EM-kilpailuissa 2018 ja sijoittui 4 × 100 metrin sekauintiviestissä viidenneksi mutta ei vielä päässyt henkilökohtaisilla matkoilla alkueristä jatkoon. Gwangjun pitkän radan MM-kilpailuissa 2019 hän ylsi 50 metrin rintauinnissa välieriin. Vuonna 2021 hän sijoittui Budapestin pitkän radan EM- kilpailuissa sekauintiviestissä viidenneksi ja pääsi 100 metrin rintauinnissa välieriin saakka. Tokion olympialaisissa tuloksena oli sekauintiviestin alkuerien kymmenes sija ja 100 metrin rintauinnin alkuerien 25. sija. Myöskään vuoden lopulla Kazanin lyhyen radan EM-kilpailuissa Schouten ei päässyt alkueristä jatkoon yhdelläkään matkalla. Schouten sijoittui Budapestin pitkän radan MM-kilpailuissa 2022 sekauintiviestissä viidenneksi sekä ui välierissä sadan ja 200 metrin rintauinnissa. Vajaat kaksi kuukautta myöhemmin Rooman pitkän radan EM-kilpailuissa 2022 hän saavutti sekauintiviestissä pronssia, sijoittui 100 metrin rintauinnin loppukilpailussa seitsemänneksi ja jäi niukasti 200 metrin loppukilpailun ulkopuolelle välierien yhdeksännellä sijallaan. Melbournen lyhyen radan MM-kilpailuissa 2022 hän saavutti hopeaa 100 metrin rintauinnissa ja pronssia 200 metrillä sekä sijoittui neljänneksi pidemmässä ja viidenneksi lyhyemmässä sekauintiviestissä. Fukuokan pitkän radan MM-kilpailuissa 2023 hän saavutti pronssia 200 metrin rintauinnissa sekä sijoittui seitsemänneksi sekauintiviestissä ja kymmenenneksi 100 metrin rintauinnin välierissä. Joulukuussa 2023 Otopenin lyhyen radan EM-kilpailuissa Schouten voitti kultaa 200 metrin rintauinnissa ja saavutti pronssia 100 metrillä sekä sijoittui neljänneksi 4 × 50 metrin sekauintiviestissä. Dohan pitkän radan MM-kilpailuissa 2024 hän voitti kultaa 200 metrin rintauinnissa ja saavutti hopeaa 100 metrillä sekä sijoittui viidenneksi 4 × 100 metrin sekauintiviestissä. Saman vuoden Pariisin olympialaisissa hän saavutti 200 metrin rintauinnissa pronssia ajalla 2.21,05. Naisten 4 × 100 metrin sekauintiviestissä hän sijoittui viidenneksi ja oli 100 metrin rintauinnin välierissä kymmenes. == Lähteet == Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 2000 syntyneet Luokka:Elävät henkilöt
Paula Roomalainen

Pyhä Paula Roomalainen (347 Rooma – 26. tammikuuta 404 Betlehem) oli kristillinen askeetikko, joka julistettiin kuoltuaan pyhimykseksi. Hän kuului aavikkoäideiksi kutsuttuun naispuolisten askeetikkojen joukkoon.Pyhä Paula Roomalainen Suomen ortodoksinen kirkko, viitattu 29.4.2024Teresa Blythe, Meeting The Desert Fathers And Mothers: Paula Of Rome Patheos 9.2.2023, viitattu 29.4.2024 Paula Roomalainen syntyi vaikutusvaltaiseen roomalaiseen sukuun ja meni 16-vuotiaana naimisiin patriisi Toxotiuksen kanssa. Avioliitosta syntyivät tyttäret Blesilla (pyhimys, k. 384), Eustochium (pyhimys), Paulina (senaattori Pammachiuksen vaimo, k. 395) ja Rufina (k. 386) sekä poika Toxotius.St. Paula New Advent, viitattu 29.4.2024 Paula Roomalainen jäi leskeksi vuonna 379. Hän tapasi vuonna 382 Hieronymuksen, joka oli tullut Roomaan Epifanioksen ja Antiokian Paulinos II:n kanssa. Paula Roomalainen kiinnostui miesten kertomuksista erakkoelämästä Egyptissä ja Palestiinassa. Syyskuussa 385 hän lähti tyttärensä Eustochiumin kanssa kohti Lähi-itää. Äiti ja tytär opiskelivat heprean kielen päätettyään omistautua uskonnolliselle elämälle. Hieronymus liittyi naisten seuraan Antiokiassa. Paula Roomalainen vieraili Lähi-idän pyhiinvaelluskohteissa, kävi sitten Egyptissä ja asettui Hieronymuksen tavoin Betlehemiin. Paula Roomalainen piti esikuvanaan Marcella Roomalaista. Hän perusti Hieronymuksen kanssa kaksi luostaria – yhden miehille ja toisen naisille. Paula Roomalainen joutui Origeneen kannattajien taholta vihanpidon kohteeksi, mikä johtui hänen ystävyydestään näiden vihollisenaan pitämän Hieronymuksen kanssa. Lastensa Paulinan ja Toxotiuksen kuoltua Paula Roomalainen kärsi heikosta terveydestä, kunnes kuoli tammikuussa 404. Vuoden kuluttua kuolemastaan hänet julistettiin pyhimykseksi. Häntä alettiin pitää leskien suojelupyhimyksenä. Pääasiallinen alkuperäislähde tiedoille Paula Roomalaisen elämästä on hänen kirjeenvaihtonsa Hieronymuksen kanssa. Paula Roomalaisen poika Toxotius otti kasteen vuonna 385 ja meni vuonna 389 naimisiin pakanapappi Albinuksen tyttären Laetan kanssa. Tästä avioliitosta syntyi Paula Nuorempi, joka vuonna 404 suuntasi Eustochiumin luo Lähi-itään. == Lähteet == Luokka:Pyhimykset Luokka:Vuonna 347 syntyneet Luokka:400-vuosikymmenellä kuolleet
Samantha Riley

Samantha Linette "Sam" Riley (s. 13. marraskuuta 1972 Brisbane) on australialainen uimari. Hän on kolminkertainen olympiamitalisti ja viisinkertainen maailmanmestari 1990-luvulta. Hän on menestynyt parhaiten rintauimarina. Riley kilpaili kaksissa olympialaisissa. Barcelonassa 1992 hän saavutti pronssia 100 metrin rintauinnissa sekä sijoittui viidenneksi 4 × 100 metrin sekauintiviestissä ja 12:nneksi 200 metrin rintauinnissa. Atlantassa 1996 hän saavutti hopeaa sekauintiviestissä ja pronssia 100 metrin rintauinnissa sekä sijoittui neljänneksi 200 metrin rintauinnissa. Riley voitti pitkän radan MM-kilpailuissa kultaa sadan ja 200 metrin rintauinnissa Roomassa 1994. Hän voitti lyhyen radan MM-kilpailuissa kolme kultaa, joista yhden viestissä, Rio de Janeirossa 1995. == Lähteet == Luokka:Australialaiset uimarit Luokka:Australialaiset olympiamitalistit Luokka:Vuonna 1972 syntyneet Luokka:Elävät henkilöt
Koko Kiinan naisliitto

Koko Kiinan naisliitto () on Kiinan kansantasavallassa toimiva naisjärjestö. Virallisesti järjestö on itsenäinen, mutta käytännössä se on kommunistisen puolueen alainen naisjärjestö. == Historia == Naisliitto perustettiin 3. huhtikuuta 1949 edistämään naisten oikeuksia ja tasa-arvoa. Järjestön alkuperäinen nimi oli koko Kiinan demokraattinen naisliitto (), mutta nimi vaihdettiin nykyiseen muotoonsa järjestön kolmannessa yleiskokouksessa vuonna 1957. Naisliiton kasvaessa sen oli yhä vaikeampi järjestää toimintaa ympäri maata, minkä vuoksi toiminnan ulottaminen kaikkialle perinteisiä kanavia pitkin. Tämän vuoksi ympäri maata perustettiin kilpailevia yhdistyksiä. 1990-luvulla Kiinassa toimi 6386 erilaista naisten asioita tarkoitettua järjestöä. Osa näistä liittyi naisliiton alaisuuteen saadakseen laillisen statuksen toiminnalleen. Vuonna 1994 liitolla oli yli 68 000 haaraosastoa ympäri Kiinaa. == Toiminta == Kommunistinen puolue on hyödyntänyt naisliittoa kannustaakseen kiinalaisia naisia hankkimaan enemmän lapsia. Vuonna 2023 Xi Jinping piti naisliitolle puheen, jossa hän kehotti liittoa "luomaan oikeaa käsitystä avioliitosta ja rakkaudesta, lasten hankkimisesta ja perheestä". Samana vuonna puheenjohtajaksi valittu Shen Yiqin sanoi, että hän aikoo puheenjohtajana ohjata nuorten seurustelua ja perheen perustamista koskevia arvoja kommunistisen puolueen laatimaan suuntaan. Järjestö on käyttänyt suuria summia rahaa, jopa suurempia kuin mitä se on budjetoinut tasa-arvon edistämistyöhön, sosiaalisen median kommenttien valvontaan. Tavoitteena oli estää keskustelu sukupuolikysymyksistä ja sinkkuelämän hyvistä puolista. Naisliitto on myös popularisoinut termin jämänaiset. Liitto käytti termia mm. kotisivuillaan, kunnes negatiivinen palaute johti sen poistamiseen. == Kysymys riippumattomuudesta == Vuodesta 1995 lähtien Kiinan viranomaiset ovat määritelleet naisliiton virallisesti kansalaisjärjestöksi. Tämä on kuitenkin kyseenalaistettu, koska järjestöllä on pitkä ja dokumentoitu historiallinen suhde kommunistiseen puolueeseen. Naisliitto on myös itse ollut haluton kutsumaan itseään kansalaisjärjestöksi, koska termillä viitataan Kiinassa valtionvastaisiin ryhmittymiin. Kansainvälisellä kentällä sen sijaan naisliitto on puhunut itsestään kansalaisjärjestönä. Tämän on tosin katsottu olevan pelkkä silmänkääntötemppu, jolla naisliitolle haetaan legitimiteettiä ja kansainvälistä rahoitusta. Naisliitto on myös itse myöntänyt toimivansa kommunistipuolueen johdon alla luoden siltoja puoleen, hallituksen ja naisten välillä. Kommunistipuolueen paikallisosastot myös valvovat samantasoisia naisliiton paikallisosastoja kunta, piirikunta, prefektuuri, provinssi ja koko maan tasolla. == Lähteet == naisliitto Luokka:Naisjärjestöt
Hayley Lewis

Hayley Jane Lewis (s. 2. maaliskuuta 1974 Brisbane) on australialainen uimari. Hän on kaksinkertainen olympiamitalisti ja on voittanut yhden maailmanmestaruuden. Hän on menestynyt parhaiten vapaauimarina. Lewis kilpaili kolmissa olympialaisissa. Barcelonassa 1992 hän saavutti hopeaa 800 metrin vapaauinnissa ja pronssia 400 metrin vapaauinnissa sekä sijoittui neljänneksi 400 metrin sekauinnissa ja yhdeksänneksi 200 metrin perhosuinnissa. Atlantassa 1996 ja Sydneyssä 2000 hän ei yltänyt vapaauintikilpailuissaan kymmenen parhaan joukkoon. Lewis sai pitkän radan MM-kilpailuissa kaikkiaan kuusi mitalia. Hän voitti kultaa 200 metrin vapaauinnissa Perthissä 1991. Hän voitti seitsemän kultamitalia Kansainyhteisön kisoissa. == Lähteet == Luokka:Australialaiset uimarit Luokka:Australialaiset olympiamitalistit Luokka:Vuonna 1974 syntyneet Luokka:Elävät henkilöt
Zoe Perry

Zoe Perry (s. 26. syyskuuta 1983) on yhdysvaltalainen näyttelijä, joka on tunnettu roolistaan Mary Cooperina televisiosarjassa Young Sheldon. Hän on lisäksi näytellyt esimerkiksi televisiosarjoissa NCIS Rikostutkijat, Greyn anatomia, Rakkauden anatomia ja Kova laki: Rikollinen mieli. Perry syntyi vuonna 1983 Chicagossa. Hänen vanhempansa ovat näyttelijät Jeff Perry ja Laurie Metcalf. Hän on perheensä neljästä lapsesta vanhin. Perry opiskeli ensin Bostonin yliopistossa, ja sitten Northwestern-yliopistossa, minkä jälkeen hän muutti New Yorkiin näyttelijäntöiden perässä. Hän on naimisissa tuottaja Gab Taraboulsyn kanssa. == Lähteet == Luokka:Yhdysvaltalaiset näyttelijät Luokka:Vuonna 1983 syntyneet
Lokalismi

Lokalismi on paikallisuutta painottava poliittinen ideologia, jossa suositaan vallan, tehtävien tai resurssien hajauttamista keskusohjauksesta paikallisille johtajille, paikallisille demokraattisille rakenteille, paikallisille instituutioille ja paikallisyhteisöille, sovitun vähimmäisvaatimusten kehyksen puitteissa. Hildreth (2011) jakaa lokalismin kolmeen strategiaan. Johtamislokalismissa päätöksentekoa hajautetaan keskuksesta paikallisille tasoille. Politiikasta päätetään keskuksessa, mutta menettelytavoista päätetään paikallisesti. Edustuksellisessa lokalismissa valta ja vastuu tietyistä hallinnollisista toiminnoista hajautetaan vaaleissa valituille paikallishallinnoille. Yhteisölokalismissa oikeudet ja tuki hajautetaan suoraan yhteisöjen jäsenille, jotta he voivat osallistua päätöksentekoon ja toimintaan. Johtamislokalismissa onnistuminen mitataan tulosten vertaamisella keskusjohdon määrittelemiin tavoitteisiin, edustuksellisessa lokalismissa onnistuminen mitataan vaaleilla, yhteisölokalismissa onnistuminen mitataan verkostojen yhtenäisyydellä ja kapasiteetilla sekä tavoitteiden onnistumisella ja prosessien reiluudella. Silloinen Suomen pääministeri Alexander Stubb (kok.) sanoi vuonna 2014, että politiikan jakolinja on nykyisin lokalistien ja globalistien välissä, eikä enää vasemmiston ja oikeiston välissä. ==Lähteet== Luokka:Poliittinen ideologia
Alison Jackson

Alison Jackson (s. 14. joulukuuta 1988 Vermilion, Alberta) on kanadalainen maantiepyöräilijä, Pariisi–Roubaix'n voittaja. Hän edusti Twenty16-joukkuetta vuosina 2015–2016, Bepink-Cogeas-tallia 2017, Tibco–Silicon Valley Bank -joukkuetta vuosina 2018–2019, Team Sunwebia 2020, Liv Racing -joukkuetta 2021–2022, EF Education–Tibco–SVB -tallia vuonna 2023 ja EF Education–Cannondale / EF-Oatly-Cannondalea vuodesta 2024 lähtien. Jackson voitti vuoden 2023 Pariisi–Roubaix'n oltuaan loppukirissä nopein kuuden ajajan kärkiryhmästä. == Saavutuksia == Lähteet: Pro Cycling Stats, Cycling Archives<ref name="ca/> ;2015 :Tour of the Gila, pistekilpailun voitto ;2016 :Trophée d'Or Féminin, 3. etapin voitto :Tour Cycliste Féminin International de l'Ardèche, 6. etapin voitto ;2018 :Grand Prix Cycliste de Gatineau, toinen :GP de Plouay, kuudes ;2019 :White Spot / Delta Road Race, voitto :Women's Tour of Scotland, kokonaiskilpailussa toinen, 2. etapin voitto :Tour of Guangxi, toinen ;2021 :Ladies Tour of Norway, pistekilpailun voitto :Simac Ladies Tour, 1. etapin voitto :Maantieajon ja aika-ajon Kanadan-mestaruus :MM- kilpailut, maantieajossa kuudes ;2022 :Tour of Scandinavia, pistekilpailun voitto ;2023 :Clásica de Almería, toinen :Pariisi–Roubaix, voitto :Pan- Amerikan-mestaruuskilpailut, maantieajossa hopeaa, aika-ajossa pronssia :Maantieajon Kanadan-mestaruus :Tour de Gatineau, toinen ;2024 :La Vuelta Femenina, 2. etapin voitto == Lähteet == Luokka:Kanadalaiset maantiepyöräilijät Luokka:Vuonna 1988 syntyneet Luokka:Elävät henkilöt
Linda Jildmalm

Linda Jildmalm (s. 1984 Göteborg) on ruotsalainen elokuvaleikkaaja.Louise Lagerström, Linda Jildmalm Nordic Women in Film, viitattu 29.4.2024 Jildmalm pääsi Tukholman draamakorkeakouluun vuonna 2009, mutta päättikin lähteä Los Angelesiin American Film Institute Conservatoryyn. Sieltä hän valmistui vuonna 2012 Master of Fine Arts -oppiarvolla. Hänen opettajiaan olivat muiden muassa Lynzee Klingman ja Donn Cambern. Jildmalm aloitti uransa elokuvissa vuonna 2008 ja työskenteli myös lyhytelokuvissa Yhdysvalloissa. Hän on tehnyt toistuvasti yhteistyötä esimerkiksi Beata Gårdelerin kanssa. Jildmalm on naimisissa elokuvaohjaaja Daniel di Gradon kanssa. Jildmalm on työskennellyt myös televisiosarjoissa. Vuonna 2019 hän sai elokuvaleikkaajien Edithprisetin työstään televisiosarjassa Aika on meidän. Vuonna 2023 Jildmalm oli ehdolla parhaan leikkauksen Jussin saajaksi Hanna Bergholmin elokuvasta Pahanhautoja.Teresia Jokinen, Tässä ovat vuoden 2022 Jussi-ehdokkaat – yksi elokuva sai peräti kahdeksan ehdokkuutta MTV Uutiset 25.1.2023, viitattu 29.4.2024 == Lähteet == == Aiheesta muualla == * Luokka:Ruotsalaiset henkilöt Luokka:Elokuvaleikkaajat Luokka:Vuonna 1984 syntyneet Luokka:Elävät henkilöt
Kozatša Lopan

Kozatša Lopan () on kylä ja aiempi kaupunkityyppinen taajama (1938-2024) Ukrainan Harkovan alueen pohjoisosassa Harkovan piirissä. Kylä sijaitsee Donetsjoen vesistöön kuuluvan Lopanjoen varrella, 43 kilometriä aluekeskus Harkovasta pohjoiseen ja 3 kilometriä Venäjän rajasta etelään. Kylässä on Belgorodista Harkovaan johtavan rataosuuden rautatieasema. Tammikuun keskilämpötila on −7,5 ja heinäkuun +20,0 celsiusastetta. Keskimääräinen vuosisademäärä on 478 millimetriä. Väkiluvuksi arvioitiin 4 935 (1.1.2022). Väki on vähentynyt jo 1970-luvulta lähtien. Vuoden 2001 väestönlaskennassa taajamassa oli 5 870 asukasta, joista enemmistö oli ukrainalaisia. Vuonna 1989 taajamaan kirjattiin 7 235 asukasta. vuonna 1979 heitä oli noin 8 800, vuonna 1970 noin 9 600, ja vuonna 1959 noin 9 400. ==Historia== Kozatša Lopanin alueelta on löydetty kolmen pronssikautisen ja kahden skyyttien asutuksen jäänteitä. Kirjallisissa lähteissä paikkakunta on tunnettu vuodesta 1660. Rautatien rakentaminen 1880-luvulla johti Kozatša Lopanin muuntumisen läheisten seutujen kaupalliseksi keskukseksi. Natsi-Saksan miehittämänä lokakuusta 1941 elokuulle 1943. Kaupunkityyppisen taajaman asema sillä oli vuosina 1938-2024. Ukraina lakkautti tammikuussa 2024 kaupunkityyppisiset taajamat osana Neuvostoliittoon liittyvistä käsitteistä luopumista. Heinäkuun 2020 aluehallinnollisen uudistuksen yhteydessä Kozatša Lopanista tuli osa Harkovan piiriä; tätä ennen se kuului Derhatšin piiriin. === Venäjän hyökkäyssodan 2022– aika === Venäjä miehitti taajaman maaliskuussa 2022 osana Ukrainaan kohdistamaansa hyökkäyssotaa (2022–). Valtaosa väestöstä pakeni tätä ennen muualle Ukrainaan, tai Venäjälle. Miehitys jatkui syyskuuhun 2022 saakka, jona aikana miehittäjät muun muassa kiduttivat osaa taajamaan jääneistä. Ainakin kaksi Harkovan alueelta löytyneistä venäläisjoukkojen kidutuskeskuksista sijaitsi taajamassa. Ukrainan joukot palasivat syyskuun 11. päivänä 2022. Sodan jatkuessa taajamaan ja sen siviiliväestöön on kohdistettu useasti pommituksia, tykistö- ja kranaattitulitusta, myös keväällä 2024. Tämän seurauksena asukkaita on kuollut ja haavoittunut, rakennuksia ja yhteiskunnallista infraa rikkoutunut. Viitteitä vain osasta iskuja: Kozacha Lopan Neighborhood 2020 by Svitlana Uzkykh (1) 02.jpg|Näkymä Kozatša Lopaniin. Kozacha Lopan', Kharkiv Oblast, Ukraine - panoramio.jpg|Pientaloja Kozatša Lopanissa. Archangel Michael Church by Svitlana Uzkykh 2018 (07).jpg|Arkkienkeli Mikaelin kirkko. Kozacha Lopan SelishnaRada 2018 by Svitlana Uzkykh.jpg|Kyläneuvoston rakennus. Fire station in Kozacha Lopan after Russian bombing, 2024-04-01 (02).jpg|Venäjän pommituksen (1.4.2024) tuhoamaa paloasemaa. ==Lähteet== ==Aiheesta muualla== Luokka:Harkovan piiri Luokka:Ukrainan kylät Luokka:Ukrainan kaupunkityyppiset taajamat
Kaia Gerber

Kaia Jordan Gerber (s. 3. syyskuuta 2001 Los Angeles, Kalifornia) on yhdysvaltalainen malli ja näyttelijä. Hän on supermalli Cindy Crawfordin ja liikemies Rande Gerberin tytär. Hän aloitti mallinuransa 10-vuotiaana esiintymällä Versacen kampanjassa. Vuonna 2015 hän solmi mallisopimuksen IMG Modelsin kanssa. Vuonna 2018 hänet valittiin vuoden malliksi British Fashion Awards -gaalassa. Gerber on toiminut mallina muun muassa Pradalle, Chanelille, Miu Miulle, Givenchylle, Monclerille, Tom Fordille, Saint Laurentille, Valentinolle, Karl Lagerfeldille, Calvin Kleinille ja Versacelle. Hän on esiintynyt yhteensä kuudessatoista Voguen kannessa. Gerber teki näyttelydebyyttinsä vuonna 2016 televisioelokuvassa Sister Cities. Sitemmin hän on esiintynyt muun muassa kauhusarjassa American Horror Story (2021) sekä elokuvissa Babylon (2022) ja Bottoms (2023). Vuosina 2019–2020 Gerber seurusteli lyhyesti koomikko Pete Davidsonin kanssa. Joulukuusta 2021 hän on ollut parisuhteessa näyttelijä Austin Butlerin kanssa. == Lähteet == == Aiheesta muualla == * Luokka:Yhdysvaltalaiset mallit Luokka:Yhdysvaltalaiset näyttelijät Luokka:Vuonna 2001 syntyneet Luokka:Amerikantanskalaiset Luokka:Amerikanenglantilaiset Luokka:Amerikanranskalaiset Luokka:Amerikansaksalaiset Luokka:Elävät henkilöt
Anna Hedh

Anna Hedh (s. 18. maaliskuuta 1967 Uppsala) on ruotsalainen sosiaalidemokraattinen poliitikko. Hän on ollut Euroopan parlamentin jäsen vuosina 2004–2019. ==Lähteet== ==Aiheesta muualla== * Anna Hedh Ruotsin valtiopäivien verkkosivuilla * Luokka:Ruotsin sosiaalidemokraattisen työväenpuolueen poliitikot Luokka:Ruotsalaiset europarlamentaarikot Luokka:Vuonna 1967 syntyneet Luokka:Elävät henkilöt
Salla Yli-Luopa

Salla Yli-Luopa on suomalainen maskeeraussuunnittelija. Hän on voittanut neljästi parhaan maskeeraussuunnittelun Jussin.Salla Yli-Luopa Finna, viitattu 29.4.2024Jussigaala-2018 Artisti Asu, viitattu 29.4.2024 Yli-Luopa aloitti uransa hiusmuotoilijana Lontoossa vuonna 2000. Opiskeltuaan maskeerausta hän siirtyi työskentelemään elokuvien parissa vuonna 2004. Yli-Luopa on osallistunut elokuvien tekemiseen kansainvälisesti.Bio & CV Snowpony FX, viitattu 29.4.2024 == Jussi-palkinnot == * 2016 elokuvasta Lovemilla * 2017 elokuvasta Hymyilevä mies * 2018 elokuvasta Tuntematon sotilas * 2024 elokuvasta Sisu == Lähteet == == Aiheesta muualla == * Luokka:Suomalaiset elokuva-alan henkilöt Luokka:Jussi-palkinnon saajat Luokka:Syntymävuosi puuttuu Luokka:Elävät henkilöt
Jessica Stegrud

Jessica Stegrud (s. 27. syyskuuta 1970 Bromma) on ruotsalainen ruotsidemokraattien poliitikko. Hänet valittiin Euroopan parlamentin jäseneksi vuonna 2019, mutta hän jätti tehtävänsä vuonna 2022, jolloin hän siirtyi kansanedustajaksi Ruotsin valtiopäiville. Koulutukseltaan hän on ekonomisti. ==Lähteet== ==Aiheesta muualla== * Jessica Stegrud Ruotsin valtiopäivien verkkosivuilla * Luokka:Ruotsidemokraattien poliitikot Luokka:Ruotsalaiset europarlamentaarikot Luokka:Vuonna 1970 syntyneet Luokka:Elävät henkilöt
Arba Kokalari

Arba Kokalari (s. 27. marraskuuta 1986 Tukholma) on albanialaistaustainen ruotsalainen maltillisen kokoomuksen poliitikko. Hän on ollut Euroopan parlamentin jäsen vuodesta 2019. Hänellä on valtiotieteen tutkinto Tukholman yliopistosta. ==Lähteet== ==Aiheesta muualla== * Luokka:Ruotsalaiset europarlamentaarikot Luokka:Maltillisen kokoomuksen poliitikot Luokka:Vuonna 1986 syntyneet Luokka:Elävät henkilöt
FN Browning M1906

FN Browning M1906, FN Browning M1905 patentointivuoden mukaan, tai valmistajan mukaan Pistolet Browning 6.35mm, on yhdysvaltalaisen John Moses Browningin suunnittelema 6,35 mm Browning kaliiperinen, massasulkuinen itselataava pistooli. Pistoolia valmisti belgialainen Fabrique Nationale de Herstal (FN) vuosina 1905–1959. Aseesta on kolme eri valmistusversiota, jotka eroavat toisistaan lähinnä varmistimiltaan. *Ensimmäisessä versiossa on vain kahvan takaosan puristusvarmistin ja kapea liipaisin. Sitä valmistettiin vuosina 1906–1909 noin 150 000 kappaletta. *Toiseen versioon lisättiin varmistinvipu, joka toimii luistin aukipitosalpana asetta purettaessa, ja vuonna 1911 sen liipaisinta levennettiin. Sitä valmistettiin noin 30 000 kappaletta. *Kolmanteen versioon, niin sanottuun Triple Safety Model–malliin lisättiin myös lipasvarmistin, joka estää aseen laukaisemisen ilman lipasta. ==Viitteet== ==Aiheesta muualla== luokka:Pistoolit
Ingegerd Birgersdotter

Ingegerd Birgersdotter (syntynyt noin 1180, kuollut 7 huhtikuuta mahdollisesti 1230) oli Ruotsin kuningatar vuosina 1200-1208. Ingegerd kuului mahtavaan Bjälbo-sukuun. == Elämäkerta == Ingegerd Birgersdotterin vanhemmat olivat ruotsalaisen jaarli Birger Brosa ja norjalaisen kuninkaan Harald Gillen tytär Birgitta. Ingegerd meni naimisiin kuningas Sverker II Kaarlenpojan kanssa tämän ensimmäisen vaimon Benedicta Hviden kuoltua vuonna 1200. Avioliiton seurauksena Ingegerdista tuli Ruotsin kuningatar. Vuonna 1202 Ingegerdin isä kuoli ja yhdessä kuningas Sverkerin kanssa he julistivat vain vuoden vanhan poikansa prinssi Juhanan Bjälbo-suvun päämieheksi antaen tälle jaarlin arvon. Tämä huononsi merkittävästi Ingegerdin suvun ja kuninkaan välejä johtaen lopulta Älgaråsin taisteluun, jossa vuonna 1205 hän löi entisen kuninkaan Knut Erikssonin pojat. Ingegerd toimi sovittelijana sukunsa, sekä kuninkaan väillä mutta epäonnistui. Epäonnistuminen kulminoitui vuonna 1208 kuningas Sverkerin syrjäyttämiseen vallasta Lenan taistelussa. Tämän jälkeen Ingegerd vietti elämäänsä veljensä Mangusin luona Skånessa tai Tanskassa. Ingegerd Birgersdotterin kuolinvuosi on tuntematon, mutta vuotta 1230 on ehdotettu hänen kuolinvuodekseen. === Lapset === # Juhana (1201-1222), Ruotsin kuningas 1216. # Ingrid, Vretan luostarin abbedissa. == Lähteet == Luokka:Ruotsin kuningattaret Luokka:Vuonna 1180 syntyneet Luokka:1200-luvulla kuolleet
Lead-kiipeilyn maailmancup 2021 – naisten sarja

Lead maailmancup Naisten sarja 2021 Janja Garnbret Natalia Grossman Laura Rogora ←2020 2022→ IFSC:n lead-kiipeilyn maailmancupin vuoden 2021 kausi koostui viidestä osakilpailusta. Ensimmäinen osakilpailu oli Innsbruckissa Itävallassa 23.–26. kesäkuuta. Toinen osakilpailu oli Villars-sur-Ollonissa Sveitsissä 1. – 3. heinäkuuta. Kolmas ja neljäs osakilpailu kisattin Ranskassa: ensin 12.–13. heinäkuuta Chamonix’ssa ja sitten 17.–18. heinäkuuta Briançonissa. Viimeinen osakilpailu oli Sloveniassa Kranjissa 3.–4. syyskuuta. Kauden kokonaistuloksissa kultaa voitti Slovenian Janja Garnbret. Toiseksi sijoittui yhdysvaltalainen Natalia Grossman ja kolmanneksi italialainen Laura Rogora. == Osakilpailujen tulokset == Lead-kiipeilyssä jokaisella kiipeilijällä on kuusi minuuttia aikaa kiivetä reittiä niin pitkälle, kuin tippumatta pääsee. Muiden yrityksiä ei saa katsoa ennen omaa suoritustaan. Tuloksissa pisteet riippuvat siitä, kuinka monennelle otteelle on onnistunut kiipeämään. Plussan tulokseen saa, jos on liikkunut seuraavaa otetta kohti saamatta kuitenkaan pidettyä siitä kiinni. Paras mahdollinen tulos on "Top", joka tarkoittaa, että reitti on kiivetty loppuun asti ja viimeinen jatko on klipattu. === 1. osakilpailu – Innsbruck === Sijoitus Kiipeilijä Tulos 1\. Janja Garnbret Top 2\. Brooke Raboutou 40 3\. Akiyo Noguchi 33+ 4\. Viktorija Meškova 22+ 5\. Miho Nonaka 22+ 6\. Vita Lukan 19+ 7\. Laura Rogora 13+ 8\. Lucka Rakovec 13+ === 2. osakilpailu – Villars === Sijoitus Kiipeilijä Tulos 1\. Janja Garnbret Top 2\. Laura Rogora Top 3\. Natalia Grossman 42+ 4\. Momoko Abe 40+ 5\. Vita Lukan 40+ 6\. Aleksandra Totkova 33+ 7\. Lucka Rakovec 17+ 8\. Mia Krampl 17+ === 3. osakilpailu – Chamonix === Sijoitus Kiipeilijä Tulos 1\. Laura Rogora Top 2\. Natalia Grossman 41+ 3\. Aleksandra Totkova 38+ 4\. Vita Lukan 38+ 5\. Natsuki Tanii 32+ 6\. Julia Chanourdie 29+ 7\. Ashima Shiraishi 29+ 8\. Dinara Fakhritdinova 28+ === 4. osakilpailu – Briançon === Sijoitus Kiipeilijä Tulos 1\. Eliška Adamovská 36 2\. Natalia Grossman 35+ 3\. Vita Lukan 29 4\. Ashima Shiraishi 27+ 5\. Ryu Nakagawa 27+ 6\. Lucka Rakovec 26+ 7\. Lana Skusek 24+ 8\. Aleksandra Totkova 22+ === 5. osakilpailu – Kranj === Sijoitus Kiipeilijä Tulos 1\. Janja Garnbret 49+ 2\. Seo Chae-hyun 46 3\. Natalia Grossman 41+ 4\. Laura Rogora 39 5\. Vita Lukan 39 6\. Lucka Rakovec 34+ 7\. Dinara Fakhritdinova 31+ 8\. Natsuki Tanii 26 == Lähteet == Luokka:Naisten kiipeily Luokka:Vuoden 2021 urheilu
Benedicta Hvide

Benedicta Ebbesdotter Hvide (syntynyt vuosien 1165 ja 1170 välillä, kuollut 1199 tai 1200) oli Ruotsin kuningatar vuodesta 1196 kuolemaansa asti. Benedicta Hvide nai Sverker II Kaarlenpojan, joka valittiin Ruotsin kuninkaaksi vuonna 1196. Benedicta kuului aateliseen Hvide-sukuun. == Elämäkerta == Benedicta Hvide syntyi vuosien 1165 ja 1170 välillä Tanskan Knardrupissa Pohjois-Själlandissa. Hänen isänsä oli Ebbe Sunesson Hvide. Benedicta tunnetaan pääasiassa Hvide-suvun sukuluettelosta, joka todennäköisesti laadittiin 1300-luvulla mutta säilyi vuoden 1524 kopiosta, niin kutsutusta Tabula soranasta, joka ripustettiin Sorøn luostarin seinälle. Sorøn luostarista tanskalainen historiankirjoittaja Arild Huitfeldt todennäköisesti keräsi tiedot, koska ne esiintyvät hänen työssään Absalomin ja Esbern Snares suvusta vuodelta 1589. Huitfeldtin kautta tiedot levisivät Johannes Messeniukselle, joka oli ensimmäinen ruotsalainen historioitsija, joka dokumentoi Benedictan olemassaolon. Vuonna 1195 Benedictan setä, Andreas Sunesson, saapui Ranskasta takaisin Ruotsiin. Hänestä tuli Ruotsin arkkihiippakunnan johtava prelaatti piispa Absalon Hviden alaisuudessa. Absalon oli sukua Benedictalle, ja kuningatar Benedictaa kuvattiinkin uskonnolliseksi. Hän tuki kirkon valta-asemaa ja Vanhan Uppsalan arkkipiispaa Olof Lambatungaa. Kuningatar Benedicta kuoli luultavimmin vuonna 1199 tai 1200. Hänen on arveltu kuolleen synnytykseen. Kuningatar Benedicta haudattiin Alvastaran luostariin. === Lapset === * Helena, nai jaarli Sune Folkessonin (Bjälbo-sukua) * Karl (kuollut 1198). * Kristina (kuollut 1252), nai Henrik Borwin II Mecklenburgilaisen. * Margareta (syntynyt 1192), nai Wizlaw I:n. == Lähteet == Luokka:Ruotsin kuningattaret Luokka:1160-luvulla syntyneet Luokka:Kuolinvuosi puuttuu
Nikki Hiltz

Nikki Hiltz (s. 23. lokakuuta 1994) on yhdysvaltalainen juoksija. Hän rikkoi Yhdysvaltojen mailin ennätyksen Monacon Timanttiliigassa vuonna 2023 ajalla 4:16:35. Vuonna 2024 hän voitti sisäratojen Yhdysvaltojenmestaruus kultaa ja maailmanmestaruus hopeaa 1500 metrillä. Hän voitti 1500 metrillä Yhdysvaltojen mestaruuden vuonna 2023. Hän on ensimmäinen muunsukupuolinen yleisurheilussa Yhdysvaltojen mestaruuden voittanut urheilija. Voitettuaan Kalifornian osavaltion 1600 m mestaruuden vuonna 2012, Hiltz sai stipendin Oregonin yliopistoon. Pian opiskelun aloittamisensa jälkeen hän kuitenkin loukkaantui ja joutui pitämään taukoa. Kahden vuoden kuluttua hän siirtyi Arkansasin yliopistoon ja alkoi kisata tavoitellen ammattiuraa. Vuonna 2018 hän teki yhteistyösopimuksen Adidaksen kanssa ja alkoi juosta ammatikseen. Hiltz on perustanut Pride 5k-tapahtuman. Hän seurustelee niin ikään juoksija Emma Geen kanssa. == Lähteet == Luokka:Yhdysvaltalaiset yleisurheilijat Luokka:Vuonna 1994 syntyneet Luokka:Elävät henkilöt
Lucka Rakovec

Lucka Rakovec (s. 2001) on slovenialainen kiipeilijä. Hän voitti nuorten Euroopanmestaruuden lead-kiipeilyssä vuonna 2019 ja boulderoinnissa vuonna 2018. Vuonna 2018 hän oli myös boulderoinnin nuorten maailmanmestaruuskisoissa toinen. Lead-kiipeilyn maailmancupin osakilpailuissa hänen paras tuloksensa on kuudes sija, jolle hän ylsi kaksi kertaa vuonna 2021. == Lähteet == Luokka:Slovenialaiset kiipeilijät Luokka:Vuonna 2001 syntyneet Luokka:Elävät henkilöt
Kira Hilli

Kira Hilli (1999, Helsinki) on suomalainen balettitanssija ja malli. Vuodesta 2018 hän on työskennellyt Hollannin Kansallisbaletissa jossa hän on toiminut vuodesta 2022 coryphée-solistina. Hilli on opiskellut balettia Helsingin tanssiopistossa 2003 – 2015 ja on valmistunut Münchenin musiikin ja näyttämötaiteen yliopiston balettiakatemiasta humanististen tieteiden kandidaatiksi vuonna 2018. Vuonna 2023 hän pätevöityi balettitanssinopettajaksi. == Tunnustukset == * 2014 - Nuorimpien solistien sarjassa 1. palkinto Suomen valtakunnallisessa balettikilpailussa. Hän voitti myös Tanssin kipinä –yleisöpalkinnon. * 2014 - Falunin Pohjoismaiden ja Baltian maiden balettikilpailussa junioreiden 2. palkinto sekä stipendi * 2015 - Falunin Pohjoismaiden ja Baltian maiden balettikilpailussa junioreiden 1. palkinto, Sirkka-Liisa Forslundin muistopalkinto sekä stipendi == Lähteet == == Aiheesta muualla == * kirahilli.com (viralliset kotisivut) * Radio Suomi Lappeenranta, 24.8.2018, Kira Hilli tanssii kohti huippua - balettitanssija kiinnitettiin Hollannin kansallisbalettiin (Yle Areena) Luokka:Elävät henkilöt Luokka:Vuonna 1999 syntyneet Luokka:Suomalaiset balettitanssijat Luokka:Suomalaiset mallit
Aleksandra Totkova

Aleksandra Totkova (s. 30. tammikuuta 2005) on bulgarialainen kiipeilijä, joka on erikoistunut lead-kiipeilyyn. Hän voitti nuorten maailmanmestaruuden lead- kiipeilyssä vuonna 2022, jolloin hänestä tuli ensimmäinen kiipeilyn maailmanmestaruuden voittanut bulgarialainen urheilija. Maailmancupin osakilpailuista hänen paras sijoituksensa on kolmas sija vuonna 2021 Chamonixissa. Hän on kiivennyt 9a vaikeustasoisen Victims del futur -reitin Espanjassa. Totkova aloitti kiipeilyn seitsemänvuotiaana. Hänen kotikaupungissaan ei ole kiipeilysalia, joten hänen treenimatkansa kestivät välillä neljä tuntia. == Lähteet == Luokka:Bulgarialaiset kiipeilijät Luokka:Vuonna 2005 syntyneet Luokka:Elävät henkilöt
Chloé Caulier

Chloé Caulier (s. 18. marraskuuta 1996) on belgialainen kiipeilijä. Hän on voittanut Belgianmestaruuden joka vuosi vuodesta 2014 lähtien. 18-vuotiaana hänestä tuli nuorin belgialainen 8A vaikeustasoisen reitin kiivennyt nainen. Vuonna 2021 hän oli Euroopanmestaruuskisoissa boulderoinnissa toinen. Caulier aloitti kiipeilyn kahdeksanvuotiaana. Belgian maajoukkueessa hän on ollut vuodesta 2010 lähtien. Hän on voittanut kolme pronssia Euroopan Youth Cupeista boulderoinnissa. Boulderoinnin maailmancupin finaaliin hän pääsi ensimmäisen kerran vuonna 2016 ja vuonna 2017 hän oli maailman rankingissä kymmenen parhaan joukossa. == Lähteet == Luokka:Belgialaiset kiipeilijät Luokka:Vuonna 1996 syntyneet Luokka:Elävät henkilöt
Sirkka-Liisa Forslund

Sirkka-Liisa Forslund (1949 Helsinki – 2011 Mora) oli ruotsinsuomalainen tanssija. Hän toimi Taalainmaan läänin tanssipedagogina ja Stora Daldansen -tanssitapahtuman, nykyisin Prix du nord, perustajana ja taiteellisena johtajana. Forsulundin saavutuksena pidetään Falunin konservatorion tanssikoulutuksen kehittämistä. Forslund aloitti Stora Daldansen -tapahtuman vuonna 1988 ja kehitti tanssitapahtumasta ensin valtakunnallisen, sitten pohjoismaisen ja edelleen yhteistyössä Grassen balettikilpailun kanssa vuodesta 2003 kansainvälisen kilpailun. == Yksityiselämä == Forslund opiskeli balettia Suomessa, muutti 18-vuotiaana ulkomaille. Hän työskenteli ja opiskeli Kööpenhaminassa, Pariisissa ja Genevessä kunnes asettui Ruotsiin. Ruotsissa hän eli puolisonsa eläinlääkäri Jan Forslundin kanssa Morassa Taalainmaalla ja he saivat kaksi lasta. == Lähteet == Luokka:Ruotsinsuomalaiset henkilöt Luokka:Ruotsalaiset tanssijat Luokka:Vuonna 1949 syntyneet Luokka:Vuonna 2011 kuolleet
Bethany Firth

Bethany Firth (s. 14. helmikuuta 1996) on pohjoisirlantilainen paraurheilija, jonka laji on uinti. Hän voitti paralympiakultaa 100 metrin selkäuinnissa vuonna 2012 edustaen Irlantia. Vuoden 2016 paralympialaissa hän edusti Isoa- Britanniaa. Firth on voittanut yhteensä kuusi paralympiamitalia. Hän kilpailee S14-luokassa. Kansallisissa ja kansainvälisissä kilpailuissa Firth on voittanut yhteensä 33 kultaa, 20 hopeaa ja 4 pronssia. Vuonna 2019 BBC valitsi Firthin 100 Women -listalleen. == Yksityiselämä == Firthillä on lähimuistin muistinmenetystä aiheuttava oppimisvaikeus. Ennen uinnin aloittamista Firth pelkäsi vettä. Vuonna 2022 hän meni naimisiin Andrew Fullerin kanssa. == Uintiura == Vuoden 2012 paralympialaissa Firth edusti Irlantia. Hän voitti S14-luokassa 100 metrin selkäuinnissa kultaa. Vuonna 2013 hän voitti kolme maailmanmestaruushopeaa. Samana vuonna hän ilmoitti siirtyvänsä edustamaan Isoa-Britanniaa. Vuonna 2014 Firth osallistui Commonwealth Gamesin yleiseen sarjaan. Vuonna 2015 hän rikkoi S14-luokan 100 metrin rintauinnin maailmanennätyksen. Vuonna 2016 hän rikkoi S14-luokan 200 metrin vapaauinnin maailmanennätyksen. Euroopan mestaruuskisoissa vuonna 2016 hän voitti kaksi hopeaa. Vuonna 2016 Rion paralympialaisissa hän voitti kolme kultaa: 100 metrin selkäuinnissa, 200 metrin vapaauinnissa ja 200 metrin sekauinnissa. 100 metrin rintauinnissa hän voitti hopeaa. Vuonna 2019 hän voitti parauinnin maailmanmestaruuskisoissa kultaa 100 metrin selkäuinnista ja 4x100 metrin sekaviestistä. Lisäksi hän voitti hopeaa 200 metrin sekauinnista ja 200 metrin vapaauinnista. Tokion paralympialaisissa Firth oli yksi parhaiten menestyneistä brittiuimaireista. Hän voitti neljä mitalia: kultaa 100 metrin selkäuinnista, kultaa 4x100 metrin sekaviestistä, hopeaa 200 metrin vapaauinnista ja hopeaa 200 metrin sekauinnista. == Lähteet == Luokka:Brittiläiset uimarit Luokka:Vuonna 1996 syntyneet Luokka:Elävät henkilöt
Lead-kiipeilyn maailmancup 2020 – naisten sarja

Lead maailmancup Naisten sarja 2020 Laura Rogora Janja Garnbret Fanny Gibert ←2019 2021→ IFSC:n lead-kiipeilyn maailmancupin vuoden 2021 kausi koostui yhdestä osakilpailusta. Osakilpailuja piti olla kuusi, mutta yhtä lukuun ottamatta ne jouduttiin COVID-19 pandemian takia perumaan. Ainoa osakilpailu oli Briançonissa 21.-22. elokuuta. == Briançonin osakilpailun tulokset == Lead-kiipeilyssä jokaisella kiipeilijällä on kuusi minuuttia aikaa kiivetä reittiä niin pitkälle, kuin tippumatta pääsee. Muiden yrityksiä ei saa katsoa ennen omaa suoritustaan. Tuloksissa pisteet riippuvat siitä, kuinka monennelle otteelle on onnistunut kiipeämään. Plussan tulokseen saa, jos on liikkunut seuraavaa otetta kohti saamatta kuitenkaan pidettyä siitä kiinni. Paras mahdollinen tulos on "Top", joka tarkoittaa, että reitti on kiivetty loppuun asti ja viimeinen jatko on klipattu. Sijoitus Kiipeilijä Tulos 1\. Laura Rogora Top 2\. Janja Garnbret Top 3\. Fanny Gibert 42 4\. Jessica Pilz 41+ 5\. Vita Lukan 39+ 6\. Tjasa Kalan 39+ 7\. Nina Arthaud 34+ 8\. Giorgia Tesio 30+ == Lähteet == Luokka:Naisten kiipeily Luokka:Vuoden 2020 urheilu
Lead-kiipeilyn maailmancup 2019 – naisten sarja

Lead maailmancup Naisten sarja 2019 Seo Chae-hyun Janja Garnbret Natsuki Tanii ←2018 2020→ IFSC:n lead-kiipeilyn maailmancupin vuoden 2021 kausi koostui kuudesta osakilpailusta. Ensimmäinen osakilpailu oli Villars-sur-Ollonissa Sveitsissä 4. – 6. heinäkuuta. Toinen ja kolmas osakilpailu kisattin Ranskassa: ensin 11.–13. heinäkuuta Chamonix’ssa ja sitten 19.–20. heinäkuuta Briançonissa. Neljäs osakilpailu oli Sloveniassa Kranjissa 28.–29. syyskuuta ja viides Xiamenissa Kiinassa 18.–20. lokakuuta. Viimeinen osakilpailu oli Inzaissa Japanissa 26.–27. lokakuuta. Kauden kokonaistuloksissa kultaa voitti eteläkorealainen Seo Chae-hyun. Toiseksi sijoittui slovenialainen Janja Garnbret ja kolmanneksi japanilainen Natsuki Tanii. == Osakilpailujen tulokset == Lead-kiipeilyssä jokaisella kiipeilijällä on kuusi minuuttia aikaa kiivetä reittiä niin pitkälle, kuin tippumatta pääsee. Muiden yrityksiä ei saa katsoa ennen omaa suoritustaan. Tuloksissa pisteet riippuvat siitä, kuinka monennelle otteelle on onnistunut kiipeämään. Plussan tulokseen saa, jos on liikkunut seuraavaa otetta kohti saamatta kuitenkaan pidettyä siitä kiinni. Paras mahdollinen tulos on "Top", joka tarkoittaa, että reitti on kiivetty loppuun asti ja viimeinen jatko on klipattu. === 1. osakilpailu – Villars === Sijoitus Kiipeilijä Tulos 1\. Janja Garnbret 36+ 2\. Seo Chae-hyun 35+ 3\. Ai Mori 35+ 4\. Akiyo Noguchi 35+ 5\. Mia Krampl 35+ 6\. Lucka Rakovec 35+ 7\. Julia Chanourdie 35+ 8\. Natsuki Tanii 35 === 2. osakilpailu – Chamonix === Sijoitus Kiipeilijä Tulos 1\. Seo Chae-hyun 34+ 2\. Zhang Yuetong 34+ 3\. Jessica Pilz 34+ 4\. Ai Mori 34+ 5\. Ashima Shiraishi 34+ 6\. Molly Thompson- Smith 26+ 7\. Lucka Rakovec 25+ 8\. Natsuki Tanii 17+ === 3. osakilpailu – Briançon === Sijoitus Kiipeilijä Tulos 1\. Seo Chae-hyun Top 2\. Janja Garnbret Top 3\. Natsuki Tanii 41+ 4\. Mia Krampl 36 5\. Ashima Shiraishi 36 6\. Zhang Yuetong 33+ 7\. Vita Lukan 32+ 8\. Nina Arthaud 24+ === 4. osakilpailu – Kranj === Sijoitus Kiipeilijä Tulos 1\. Seo Chae-hyun 34.5+ 2\. Jessica Pilz 34.5 3\. Lucka Rakovec 34+ 4\. Anak Verhoeven 34+ 5\. Ai Mori 20+ 6\. Natsumi Hirano 20+ 7\. Mia Krampl 20+ 8\. Mei Kotake 20+ === 5. osakilpailu – Xiamen === Sijoitus Kiipeilijä Tulos 1\. Seo Chae-hyun Top 2\. Akiyo Noguchi Top 3\. Jain Kim Top 4\. Janja Garnbret 37+ 5\. Natsuki Tanii 37+ 6\. Lucka Rakovec 37+ 7\. Zhang Yuetong 34+ 8\. Ievgeniia Kazbekova 31+ === 6. osakilpailu – Inzai === Sijoitus Kiipeilijä Tulos 1\. Jain Kim Top 2\. Janja Garnbret 39 3\. Seo Chae-hyun 37+ 4\. Akiyo Noguchi 36+ 5\. Miho Nonaka 34+ 6\. Natsuki Tanii 34+ 7\. Laura Rogora 20 8\. Aika Tajima 19+ == Lähteet == Luokka:Naisten kiipeily Luokka:Vuoden 2019 urheilu
Bienfaisant (1754)

Bienfaisant oli Ranskan laivaston vuonna 1754 vesille laskettu 64-tykkinen kaksikantinen linjalaiva. == Valmistus == Mathurin-Louis Geoffreyn suunnittelema alus tilattiin Brestin laivastontelakalta, missä köli laskettiin vuoden 1752 lopulla. Alus laskettiin vesille 13. lokakuuta 1754 ja valmistui helmikuussa 1756.Winfield & Roberts 2017 s. 144 == Palvelus == Britannian kuninkaallinen laivasto valtasi 26. heinäkuuta 1758 aluksen Louisbourgin piirityksen aikana toteutetussa väkivenein suoritetussa ylläkössä, jolloin pääosa aluksen miehistöstä oli taistelemassa maissa. Vallattu alus liitettiin Kuninkaalliseen laivastoon nimellä HMS Bienfaisant. Aluksesta tehtiin Plymouthiin varastoproomu, kunnes se myytiin romutettavaksi marraskuussa 1814. ==Lähteet== * === Viitteet === Luokka:Ranskan laivaston linjalaivat
Veera Lohi

Veera Helena Lohi, vuoteen 1927 Sandberg (21. heinäkuuta 1899 Alatornio – 30. maaliskuuta 1991 Oulu) oli suomalainen kätilö ja palkittu kansanperinteen kerääjä. Veera Lohen vanhemmat olivat talollinen Karl August Sandberg ja Veera Maria Kummu ja puoliso vuodesta 1927 talollinen Eino Aukusti Lohi (1900–1978), kansanedustaja ja ministeri Kalle Lohen poika. Veera Lohi valmistui kätilöksi Kätilöopistosta 1921. Hän oli kätilö Karungissa, Heidekenin laitoksessa Turussa ja Tornion synnytyslaitoksessa 1922–1925, Alatorniolla 1925–1928, Ranualla 1928–1939, Oulunsalossa 1939–1948, Oulun lääninsairaalassa vuodesta 1948 ja lopuksi Kiimingissä vuoteen 1953 asti. Lohi keräsi kansanperinnettä paitsi Tornionjokilaaksosta ja Peräpohjolasta, myös Pohjois-Pohjanmaalta, Kainuusta ja Karjalan siirtolaisilta. Hän kokosi muun muassa herätysliikkeisiin, ruokailuun, sukulaissuhteisiin, murresanoihin ja lasten leikkeihin liittyviä tietoja. Lohi sekä kirjoitti muistiin kuulemiaan tarinoita että harjoitti järjestelmällistä perinnetietojen keräämistä. Hän myös lahjoitti Turun kaupunginmuseolle ja Seurasaari-säätiölle esineitä ja tekstiilejä. Keruutyöstään hän sai lukuisia palkintoja ja tunnustuksia. (ei- vapaa) == Lähteet == ==Aiheesta muualla== * Luokka:Suomalaiset kätilöt Luokka:Suomalaiset kansanperinteen kerääjät Luokka:Vuonna 1899 syntyneet Luokka:Vuonna 1991 kuolleet